作者:李曾伯
標題:沁園春
內容:我愛臨川，簪紱叢林，有宅一區。記謝墩名字，百年猶在，平泉孫子，三世重居。皂蓋新營，青氈舊識，此復古春秋宜大書。奇哉事，信當時種子，下到工夫。笑渠。駟馬門閭。是幾往過之凡幾墟。喜尚存遺愛，甘棠在在，無窮生意，茂草如如。載酒尋盟，論詩結社，想田可秫兮園可蔬。應須念，古鄇亭喬木，無恙還無。